அதேவேளை குடிவரவு குடியகல்வு கொள்கைகளில் இறுக்கமான நிலைப்பாடுகளை அண்மையில் அமெரிக்கா எடுத்திருந்தபோது அது தொடர்பில் கனேடிய பிரதமர் விமர்சித்திருந்தார். ‘சட்ட ரீதியற்ற முறையில் நாட்டினுள் உட்புகும் குடியேறிகளின் குழந்தைகளை அவர்களிடம் இருந்து பிரிப்பதாக அமெரிக்கா எடுத்திருக்கும் தீர்மானமானது முற்றிலும் மனிதாபிமானமற்றது’ என அண்மையில் கனேடிய பிரதமர் பகிரங்கமாக தெரிவித்திருந்தமை ட்ரம்ப்பின் ஆத்திரத்தைக் கிளறுவதாகவே அமைந்து போனது.